**DANSKE VEJE VESTPÅ**

**Over 300.000 danskere er siden midten af forrige århundrede  
udvandret til oversøiske lande – og har således rundt om-  
kring i verden dannet mange små stykker Danmark. Først og  
fremmest er det tilfældet i De forenede Stater, der har optaget  
langt den største del af de danske emigranter.**

**Dette stykke af Danmarkshistorien fortjener sin egen historie-  
skrivning. Det har været formålet med denne bog, der udsendes  
på initiativ af *Rebild National Park Society, Inc.* og med finan-  
siel støtte fra venner af selskabet.**

**I bogens tekst og illustrationer følger vi den danske udvandring  
til America lige fra den spæde begyndelse i 1600-tallet med be-  
retninger om særprægede menneskers skæbne i kolonitidens vildsomme Amerika og om pionererne fra De forenede Staters første år. Men hovedvægten er lagt på årene efter 1860, hvor ud-  
vandringen blev en massebevægelse blandt fattige arbejdere på landet og i byerne.**

**Hvad var der i vejen med det danske samfund siden op til ti  
tusinde danskere hvert år flygtede fra fædreland og familie?  
Hvad var det, der lokkede dem fra hjemmet? Hvem var det, der  
drog af sted – og fra hvilke egne og befolkningslag kom de? -  
Skildringen af arbejdsløshedens svøbe, af de fattige landarbej-  
deres forfærdende kår og af mormonernes lokketoner om en tur  
til paradis giver nogle af svarene.**

**Andre aspekter af den danske emigrations historie kommer frem gennem beretningen om den store organisation, der stod bag de transatlantiske rederier og de amerikanske jernbaner – en organisation, der gennem agenter og underagenter stræbte efter at opmuntre flest muligt til at udvandre.**

**Endelig giver bogen en kort skildring af dansk-amerikansk liv og udvikling på prærien og i USA's byer, af de dansk-amerikanske organisationers historie og af det ejendommelige blandings-sprog, der opstod inden udvandrerne helt glemte at tale elller skrive dansk.**